### Beslutning

Godkendt.

### Sagsfremstilling

## Resume og sagens baggrund

Kalundborg Kommune har vedtaget en forskrift for udendørs musikarrangementer. Forskriften indeholder bestemmelser om spilletidspunkter. Hvis spilletidspunkterne ikke kan overholdes, skal der ansøges om dispensation.

Kalundborg Kommune har modtaget en konkret forespørgsel fra beværtningen Kontoret om dispensation fra forskriften i forbindelse med Bob Jepsen 2025.

## Indstillinger

Chefen for Plan, Byg og Miljø indstiller, at beværtningen Kontoret meddeles afslag til at spille udendørs musik til kl. 02.00 onsdag ved Bob Jepsen 2025.

## Behandling

Teknik- og Miljøudvalget.

## Sagsfremstilling

Teknik- og Miljøudvalget har i december 2015 vedtaget en forskrift for udendørs musikarrangementer i Kalundborg Kommune. Forskriften regulerer udendørs musikarrangementer med forstærket musik, hvor offentligheden har adgang, og hvor arrangementet vil berøre nærtboende væsentligt.

I forskriften er der bl.a. bestemmelser om spilletidspunkter. Forskriften fastlægger, at udendørs musikarrangementer fra søndag til torsdag skal være afsluttede senest kl. 22.00, mens udendørs musikarrangementer fredag og lørdag skal være afsluttede senest kl. 24.00. Spilletidspunkterne er bl.a. fastlagt med udgangspunkt i, at omgivelserne til arrangementerne kan få en uforstyrret søvn på hverdage. I tilfælde af spilletidspunkterne ikke overholdes, kan Politiet standse musikken.

Ved afvigelser fra forskriften skal der ansøges om en dispensation, f.eks. hvis spilletidspunkterne ikke kan overholdes.

Plan, Byg og Miljø har modtaget en konkret forespørgsel fra beværtningen Kontoret om dispensation fra forskriften i forbindelse med Bob Jepsen 2025. Kontoret ønsker at udvide sit musikprogram med en ekstra spilledag onsdag i festugen til kl. 02.00.

Plan, Byg og Miljø har i en årrække meddelt dispensation til, at der må spilles udendørs musik indtil kl. 02.00 torsdag, fredag og lørdag ved Bob Jepsen.

Det er Plan, Byg og Miljøs anbefaling, at den nuværende praksis i forhold til dispensation for spilletider for Allan Jakobsen Byfest fastholdes. Det vil sige, at Kontoret indenfor forskriftens rammer kan spille en ekstra dag onsdag i festugen indtil kl. 22.00, og at der uændret meddeles dispensation til, at udendørs musik torsdag, fredag og lørdag må spilles indtil kl. 02.00.

Til orientering har Teknik- og Miljøvalget i 2019 behandlet en lignende henvendelse fra beværtningen Kontoret, hvor udvalget meddelte afslag på ansøgningen om dispensation om onsdagen.

## Økonomiske konsekvenser

Der er ingen økonomiske konsekvenser.